বিনোদন ডেস্ক
‘দ্য কিলার’ ছবিতে এবার গুপ্তঘাতক লুপিতা
১৯৮৯ সালের ক্রাইম ক্ল্যাসিক ‘দ্য কিলার’ ছবির কথা মনে আছে? ওই ছবিতে অভিনয় করেছিলেন চৌ ইয়ুন-ফাত, ড্যানি লি এবং স্যালি ইয়ে। পরিচালক ছিলেন জন উ। হংকংয়ে ছবিটি ফ্লপ হলেও হলিউডে কিন্তু সমালোচক আর দর্শকদের কাছে ছবিটি খুব প্রশংসিত হয়। এরপর এই ছবির ভাবনা নিয়ে হলিউডে আর হলিউডের বাইরে কয়েকটি ছবি তৈরি হয়। ২৯ বছর পর আবার সেই গল্প নিয়ে ছবি তৈরি হচ্ছে, তবে এবার হলিউডে। মজার ব্যাপার হলো, এবারও ছবিটি পরিচালনা করবেন জন উ। ছবিটির প্রযোজনা প্রতিষ্ঠান ইউনিভার্সেল পিকচার।‘দ্য কিলার’ ছবিতে গুপ্তঘাতক চরিত্রে অভিনয় করবেন লুপিতা নিয়োঙ্গো। এর আগে তিনি ‘ব্ল্যাক প্যান্থার’ এবং ‘স্টার ওয়ারস: দ্য লাস্ট জেডি’ ছবিতে অভিনয় করেন। এ ছাড়া ‘টুয়েলভ ইয়ারস এ স্লেভ’ ছবিতে অভিনয়ের জন্য অস্কার পেয়েছেন।এরই মধ্যে জোশ ক্যাম্পবেল আর ম্যাট স্টুকেনের একটি খসড়া থেকে ছবির চিত্রনাট্য লিখেছেন ইয়ারান ক্রিভি। ১৯৮৯ সালের ‘দ্য কিলার’ ছবির গল্পে এক দুর্ঘটনায় সংগীতশিল্পী জেনি দৃষ্টিশক্তি হারান। পরে জানা যায়, জেনির চোখে একটি ব্যয়বহুল অপারেশন করতেই হবে। তা না হলে তিনি স্থায়ীভাবে অন্ধ হয়ে যাবেন। প্রেমিকা স্যালির এই অপারেশনের জন্য টাকা জোগাড় করতে আবারও গুপ্তহত্যার পরিকল্পনা করে আ জং। ভ্যারাইটি, টাইমস অব ইন্ডিয়া